DA na MRK oor slakkepas met inenting | Maroela Media
Die DA het hom tot die Menseregtekommissie (MRK) gewend om ondersoek in te stel na die regering se "trae en misdadig stadige" Covid-19-entstofverspreidingsplan.
Siviwe Gwarube, die DA se woordvoerder oor gesondheid, sê die party is intussen steeds besig om verdere regsopsies teen die regering oor die saak te ondersoek.
Suid-Afrika het sewe weke gelede begin om die Johnson & Johnson-entstof (J&J) ingevolge die Sisonke-program te versprei. Dit is veronderstel om te oorvleuel met fase 1 van die regering se entstofprogram wat daarna mik om 1,2 miljoen gesondheidswerkers teen die virus in te ent.
Tot dusver is 269 000 gesondheidwerkers ingeënt, 'n breukdeel van die teiken.
Gwarube sê 'n halfmiljoen gesondheidswerkers is veronderstel om ingevolge die proefneming ingeënt te word, maar die proses is tot dusver "onmoontlik stadig".
"Die afgelope vier dae is nie 'n enkele dosis entstof toegedien nie," sê sy.
"Daar word die afgelope paar maande by Suid-Afrikaners gepleit om geduldig te wees terwyl misleidende woorde soos "versekerde dosisse" rondgegooi word om 'n vals sin van produktiwiteit deur die regering te skep.
"Dit gebeur terwyl daar 'n werklike bedreiging van 'n derde vlaag infeksies is wat deur die winter vererger kan word."
Sy sê Suid-Afrikaners kan nie aanhou om in hoop te leef nie.
Die DA wend hom nou tot die MRK om ondersoek in te stel na Suid-Afrika se hele inentingsprogram.
Gwarube sê die reg tot gesondheid is verskans in die Grondwet en die MRK is in die beste posisie om 'n ondersoek daarna te doen en bindende aanbevelings te doen.
Sy sê die MRK het lanklaas enige tande oor menseregteskendings gewys en hierdie is sy kans om geregtigheid te laat geskied.
"As die amptelike opposisie is dit ons verantwoordelikheid om te verseker die regering word aanspreeklik gehou vir die grootste en belangrikste openbare gesondheidsprogram sedert die aanvang van demokrasie. Suid-Afrikaners wat kwesbaar vir die virus is maak staat op 'n funksionerende regering wat sal doen wat nodig is om die entstof so gou moontlik beskikbaar te stel," sê Gwarube.
Wees bly hulle is so stadig.
Dankie tog dis so stadig. Hoekom hoor ons nie van die ander kant van die saak van die vaccines nie?? As iemand praat oor die newe-effekte word hulle geignoreer. Daar gaan baie mense daaraan dood en baie sal vir die res van hulle lewens newe-effekte daarvan oorhou, maar dit word nie aan die mense vertel nie. |Almal word net die een kant van die storie vertel, soos met alle dinge. Hoekom is die mediese wereld so stil oor die behandeling van covid met natuurlike produkte? Nee, jy moet gevaccine word. Hoekom???
Die MRK is maar net nog 'n afdeling van die cANCer regering, moet niks van hulle verwag nie…
Die rassistiese MRK? Nee wat hulle werk nie gaan al jare so aan gggmmmfff pateties
Ek is baie seker die sogenaamde "entstof" voldoen nie aan die definisie van ñ entstof nie. Daar is dan nog nie n C19 virus geisoleer nie. Hoe dan nou?